**Tájékoztató Püspökladány város településrendezési tervének részleges módosításáról**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/212. (XI.8.) Kormányrendelet 29/A.§-nak megfelelően, ezúton tájékoztatjuk Önöket, hogy Püspökladány Városi Önkormányzat a belterületi Északi sor – Vajda János utca – Táncsics Mihály utca által határolt tömb, és a Bodó utca – Sárrét utca által határolt tömböt érintően, kerékpárút területének biztosítása érdekében módosítja a város településszerkezeti tervét és helyi építési szabályzatát.

A településrendezési eszközök készítésénél kiemelten fontos szempont, hogy azt széles körű helyi támogatás övezze, ezért a készítés folyamatának minden lépésébe bevonjuk a lakosságot, hogy érdemi módon beleszólhassanak otthonuk, környezetük alakításába.

A kerékpárút nyomvonalának területbiztosítása érdekében érintett telkek 2427/1, 2427/2, 2403 és 2313/54 helyrajzi számon nyilvántartott földrészletek.

A módosítás várható hatása, hogy az Önkormányzat a szükséges telekalakításokat el tudja végezni, ezáltal a kerékpárút kivitelezési munkálatai befejeződhetnek.

A településképi arculati kézikönyv és a településképi rendelet az épített és természeti környezet alakításának eszközei, melyek érvényesülése jótékony hatást eredményez a teljes közösség számára, de egyben korlátokat is jelent, melyek a helyi lakosság és a vállalkozások mindennapjaira hatással lesznek. A településkép védelmét szolgáló intézkedések alapja, hogy az abban foglaltakat széleskörű társadalmi konszenzus övezze, ezért a készítésébe be kell vonni a lakosságot, hogy érdemi módon beleszólhassanak otthonuk, környezetük alakításába.

A megbízott tervező iroda elkészítette a **Püspökladány Településszerkezeti Tervének módosítása** című dokumentumot, valamint a **Püspökladány Város Helyi Építési Szabályzatáról és Szabályozási Tervéről szóló 7/2005. (V.27.) rendeletet módosító rendelet-tervezetét**. Az említett dokumentumok az alábbi hivatkozási címen érhetők el, vagy megtekinthetők a Polgármesteri Hivatalban ügyfélfogadási időben.

<http://www.t4terv.hu/tervek/puspokladany20181/>

Püspökladány Városi Önkormányzatának Képviselő-testülete a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 6/2017. (III.30.) önkormányzati rendeletre tekintettel 2018. …………….. napján lakossági Fórumot tart, ahol szóban, vagy 2018. (lakossági fórum+8nap)-ig írásban (Püspökladány Városi Önkormányzat címre (4150, Püspökladány, Bocskai utca 2.), vagy az [pmhivpl@t-online.hu](mailto:pmhivpl@t-online.hu) e-mail címre adhatnak javaslatot, a hivatkozott rendelet mellékletének az un. PARTNERI adatlap kitöltésével tehetnek észrevételt az elkészített településrendezési terv módosításának tárgyában.